hu es it hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu br hu hu hu hu hu hu hu hu hu hu hu hu hu hu hu hu sk hu en hu hu hu hu hu hu hu hu hu hu hu es it
Mecsek Háza - Programok - Szállás és programok
Extrém kalandtúra a kiépítettlen Trió-barlangban:
Útvonal: Mecsek Háza – Szuadó-völgy  – Trió-barlang, majd vissza a Mecsek Házához.
A túra során ovarallban gumicsizmában, kobakot viselve és fejlámpáinkkal világítva járjuk be a Mecsek Házától 2,5 km-re nyíló Trió-barlangot. A barlang jellege, víznyelő barlang, ezért  lefelé haladunk benne a víz útját követve. A barlangban nem halad aktív patak, nem veszélyezteti benne a közlekedést a csapadékos időjárás ( kivéve az extrém, hetekig tartó szakadó esős időszakokat, vagy hatalmas hóolvadás utáni időszakot. Utoljára ilyen 2010-ben volt télen. ).
A barlangba 30 méter hosszú szűkületen keresztül mászunk be, (Csúszda, Ablak, Liftakna) ahová azonban az akár 190 cm magas, 110 kg-os túrázóink is beférnek! A barlang mélyebben lévő termeiben acéllétrákon ereszkedünk le. Bemutatjuk a barlang képződésének folyamatát, cseppkőképződményeit, lakóit. Beszélünk a barlangok kialakulásáról, a Mecsek hegységről, a denevérekről. Megnézzük a barlangban a Mecsek regyik legnagyobb cseppkőképződményét is.
A barlang középső szakasza tágas, aknákkal színesített járat, csodálatos cseppkőképződményekkel (Rétes-terem, Búbos-kemence, Zászló, Tamás-akna). Itt beépített létrák segítik a közlekedést. Az első aknában található Búbos-kemence és a felette csüngő cseppkőzászló a Mecsek egyik legnagyobb cseppkőképződmény formációja.
A Trió-barlang harmadik harmada ismételten szűkebb, helyenként hasadék jellegű járat kisebb termekkel tagolva (Vizes-ág, Agyagos-ág), amelynek cseppkőlefolyásai gyönyörű szín- és formagazdagsággal hívják fel magukra a figyelmet.
A barlang átlagos fizikai kondícióban lévőknek teljesíthető! A túrán 6 éves kortól lehet részt venni. Felső korhatár nincs!  (99-éves korig ajánljuk.)
a díj ellenében a túravezetés mellett a felszerelést is biztosítjuk (overall, gumicsizma, kobak, fejlámpa) A túrák minimum 8 fővel indulnak! Minimum 8 fős csoportoknak egyedi időpontban is indítunk túrát!
szeptember 17. : 10 óra
A túrák indulási időpontja a regisztrált résztvevőkkel való egyeztetés után 1-2 órával módosulhat!
Extrém kalandtúra a kiépítettlen Szuadó-barlangban:
Ezt a túrát csak barlangjárási tapasztalattal rendelkezők részére indítjuk, mivel nagyobb nehézségi fokú, mint a Trió-barlang.
Útvonal: Mecsek Háza – Szuadó-völgy  – Szuadó-barlang, majd vissza a Mecsek Házához.
A barlang felső szakaszát szűk, kúszós járatok jellemzik (Postaláda, Gatyaszaggató, Csobogás-terem, Gumós, Cseppköves-terem) majd egy tágasabb járat következik, apró patakkal, kis kanyonban zubogó vízeséssel, erősen erodált, csipkézett sziklaképződményekkel (Álló-terem, Sára-forrás, Sára-vízesés, Mese-kanyon, Kezes-lábas).
Foglalható időpont a Szaudó-barlangba:
2022.  szeptember 17. : 10 óra
A túrák minimum 8 fővel indulnak! A túrák indulási időpontja a regisztrált résztvevőkkel való egyeztetés után 1-2 órával módosulhat!
Ha  fotózással szeretnéd: túradíj + 1500 Ft/ fő/3 db akciófotó a barlangban
Túrázz velünk kiépítetlen barlangokban, ahol felfedezőnek érezheted magad, kipróbálhatod, hogy milyen átbújni a föld alatti hasadékokon, megtapasztalhatod, hogy milyen elbűvölő cseppkövekkel ékesített termeket rejt a föld mélye!  Kalandra fel, életed felejthetetlen élménye vár!
A barlang a Mecsek-hegység egyik legjelentősebb víznyelőbarlangja. Hatodik leghosszabb (240 m), és harmadik legmélyebb (55 m) barlang a térségben. Kutatását 1997-ben kezdtük meg.
A Trió-barlang legfőbb vonzereje a változatossága. Szűk kúszodák, tágas aknák, széles folyosók, hasadékok, kürtők megannyi variációja fellelhető benne.
A barlang első harmada szűk, kúszós, de igen izgalmas szakasz (Csúszda, Ablak, Liftakna).
A második, középső szakasz tágas, aknákkal színesített járat, csodálatos cseppkőképződményekkel (Rétes-terem, Búbos-kemence, Zászló, Tamás-akna). Itt beépített létrák segítik a közlekedést. Az első aknában található Búbos-kemence és a felette csüngő cseppkőzászló a Mecsek egyik legnagyobb cseppkőképződmény formációja.
A Trió-barlang harmadik harmada ismételten szűkebb, helyenként hasadék jellegű járat kisebb termekkel tagolva (Vizes-ág, Agyagos-ág). A Nagyköves-terem és az Agyagos-ág 1-es és 2-es kistermeinek cseppkőlefolyásai gyönyörű szín- és formagazdagsággal hívják fel magukra a figyelmet.
A figyelmes szemlélő a cseppkőkérgeken apró mikrotettarátákat is megfigyelhet. Külön kuriózumot jelentenek a Trió-barlang oldalfalán kipreparálódott puha agyagos márgarétegek.
Szuadó-barlang /A Trió barlang sikeres teljesítése után/
Ezt a túrát csak barlangjárási tapasztalattal rendelkezők részére indítjuk, mivel nagyobb nehézségi fokú, mint a Trió-barlang.
A barlang a Mecsek-hegység hetedik leghosszabb (230 m), és negyedik legmélyebb (54 m) barlangja. Felfedezése 1994. december 3-án történt, amikor is kb. 20 m hosszúságban sikerült az eldugult víznyelőt kitisztítani. 1995 nyarára már a feltárt hosszúság 145 m-re nőtt a Nagy-akna elérésével.
A 15 m-es akna alján lévő 6-7 m vastag agyagos törmelék több évre visszavetette a feltáró kutatást, így csak 2000 nyarán sikerült azt áttörni. Újabb sikereket 2006 tavaszán értünk el egy 62 m-es cseppköves, patakos ág feltárásával.
A barlang felső szakaszát szűk, kúszós járatok jellemzik (Postaláda, Gatyaszaggató, Csobogás-terem, Gumós, Cseppköves-terem)
A Nagyomlástól tágasabb járat következik, apró patakkal, kis kanyonban zubogó vízeséssel, erősen erodált, csipkézett sziklaképződményekkel (Álló-terem, Sára-forrás, Sára-vízesés, Mese-kanyon, Kezes-lábas).
A barlang legmonumentálisabb része a Nagy-akna. A barlang további, mintegy 100 m-es szakasza patakos, szűk járat. Jelenleg feltárás alatt. Értékei miatt a Szuadó-barlang fokozottan védett.
A barlangok nem kiépítettek
Az út helyenként sáros, néhol kúszni-mászni kell
A túra hossza felszínen 2,5 km, barlangban 200 m
Időtartam: kb. 4 óra, (45 perc séta a felszínen a barlangig, majd kb 1-1,5 óra a barlangban)
A barlangi levegő hőmérséklete 9-10 C°
A barlangi túra feltételei:
Öltözet: Mi adunk overallt, kobakot, fejlámpát és gumicsizmát (amiknek a bérlése benne van a túra árában). Kérjük, hozzanak magukkal az overall alá egy kényelmes nadrágot, pulóvert és esetleg egy vastagabb zoknit. A ruha sáros, nedves lesz, olyan felszerelést kell hozni amit tényleg nem sajnál az ember
Világítás: az egyesület által biztosított sisakra szerelt lámpával
Résztvevők száma: min. 4 fő
Korhatár: Trió-barlang min. 6 év
A barlangi túra feltételei:
A kalandtúra során meglátogatható barlang nem kiépített és nem kivilágított. Kúszva-mászva, és acél létrákon haladva lehet benne közlekedni.
Ruházat: a túrára hozni kell meleg aláöltözetet (a barlangban 9-10 0C a hőmérséklet egész évben), pl kényelmes nadrágot, pulóvert és zoknit!
Felszerelés: védő sisakot, fejlámpát, gumicsizmát és barlangászoverallt biztosítunk. (Ha van saját gumicsizma, azt érdemes elhozni!!!)
Résztvevők száma: min. 8 fő, optimálisan  10 fő van egy csoportban.  Igény esetén több csoportot is tudunk indítani.
Korhatár: min. 6 év.
A barlangtúrát előre meghirdetett időpontokban indítjuk, de egyéni jelentkezéseket is tudunk fogadni egyedi egyeztetést követően.
A túra teljes ideje, mintegy 3,5 óra, ebből 1-1,5  óra a barlangtúra és 35- perc felszíni séta a barlanghoz (vissza is), a barlangtúrát az overállok kitaposásával zárjuk a Mecsek Háza melletti patakban.
A túrákon mindenki saját felelősségére vesz részt, amelyet a túrára való jelentkezéssel elfogadottnak tekintünk. A túrázók balesetbiztosításának költsége a túra árában benne foglaltatik.
A túrázókat képzett és gyakorlott barlangi túravezetők vezetik.
A túrázók kötelesek betartani a túravezető szakmai utasításait a felszíni és a barlangtúra során.
A túrázók kötelesek vigyázni a túráztató (MHE) által biztosított öltözékre (barlangászoverall, kobak, fejlámpa, gumicsizma). A nem rendeltetésszerű használatból származó károkat kötelesek megtéríteni a túrázók.
A kiskorúak a barlangtúrán szülővel (törvényes képviselőjével) együtt, vagy annak írásos engedélyével, illetve tanári engedéllyel vehetnek részt.
Alkohol, drog és egyéb tudatmódosító szerek befolyásoltsága alatt állók a túrán nem vehetnek részt.
Mivel a barlangtúra fokozott fizikai igénybevételt jelent így az túrázó köteles tájékoztatni esetlegesen felmerülő egészségügyi problémáiról, krónikus betegségeiről a túravezetőt.
A barlangba csak a felelős túravezető által engedélyezett tárgyak vihetők be (nem javasolt: ékszer, óra, telefon, fényképezőgép).
A barlangtúrák során a természetvédelmi és közösségi viselkedési szabályokat be kell tartani. Azon látogatókat, akik ezt nem teszik meg azonnal kizárjuk a túrából.
A barlangban a kép- és videófelvételek engedélyhez kötöttek.
11 < 6.100 Ft/fő
Túravezetőt, overallt, kobakot, gumicsizmát, lámpát és a biztosítást az ár tartalmazza.
A túránkon lehetőség van profi fotók készítésére is a részvevőkről: ennek díja + 1500 Ft/fő. (2 db fotó)
Túravezetőt, overallt, kobakot, gumicsízmát, lámpát és a biztosítást az ár tartalmazza
A barlangtúrák díja különböző akciók keretében lehet a listaárnál is kedvezőbb. Egyéni ajánlat kéréshez hívd a 06-30-848-5991 telefonszámot!
A Vízfő-barlang mellett elhelyezkedő ipari műemlék.
A Vízfő-barlang mellett elhelyezkdő ipari műemlék.
A már nem működő forrásház jelenleg nem látogatható, felújítás alatt áll.
Jelenleg felújítás miatt zárva!
A Mecsekbe szervezett túráinkat 8 éves kortól bármilyen korosztály számára bátran ajánljuk.
A Mecsekbe szervezett túráinkat 8 éves kortól bármilyen korosztály számára bátran ajánljuk.
A túrák szakvezetést tartalmaznak, könnyen teljesíthetők. A látnivalókat pihenőkkel, uzsonnaszünettel tarkítjuk. Az ajánlott túraterveket igény szerint módosítjuk. A túrák időtartama lehet fél vagy egész napos.
14.990 Ft/csoport ( 15 fő)
18.990 Ft/csoport ( 15 fő)
18.990 Ft/csoport ( 15 fő)
Vállaljuk erdei iskola programok lebonyolítását gyermekcsoportok számára.
A programok forgószínpad szerűen kerülnek megrendezésre.
Csomózás (mindenki megismerheti a barlangász csomókat, ill. meg is kötheti)
Felszíni túra a közelben
Tájékozódás az erdőben (távcső, iránytű, térkép, GPS használattal)
1-2 program esetén 1 990 Ft/fő, de min. 39 990 Ft/ csoport
3-4 program esetén 2 990 Ft/fő, de min. 59 990 Ft/csoport
Mecsek Háza - szállás és barlangtúra
A Mecsek Háza Egyesület számára rendkívül fontos a személyi jövedelemadók 1%-ékából beérkező összeg, hiszen kiemelten közhasznú szervezet, mely ennek segítségével tartja fönt magát.
Az egyesület kiemelten közhasznú tevékenységei közé tartozik:
A Mecsek Háza – barlangturisztikai központ fenntartása
Ingyenes túrák, erdei iskolák szervezése állami otthonokban élő hátrányos helyzetű gyerekeknek
Környezetvédelmi táborok szervezése nehéz helyzetű gyerekek számára
Kérjük, ha Ön is egyetért céljainkkal, segítse munkákat, és támogassa adója 1%-ával egyesületünket!